alexandrainst/scandi-wiki huggingface dataset:
Camas Tuath

Camas Tuath (skotsk-gælisk for «Nordbukta») er ei bukt på Isle of Mull i Skottland. 

I bukta ligg to små tidvassøyar og to små steinbrotsarbeidarhytter som det kristne Iona Community leiger ut for overnatting med diverse aktivitetar. Ein kan kome seg dit via ein 2 km lang veg langs lyngheiene og med båt. Av aktivitetar ein kan drive her er kajakkpadling, rappellering,  fjellvandring, flåtebygging, fiske og kunst og handverk.

Kjelder

Denne artikkelen bygger på «Camas Tuath» frå ,  den 11. januar 2010.

Bakgrunnsstoff
 Nettstad for Camas Centre

Isle of Mull
Bukter i Skottland
Camasunary

Camasunary er ei lita bukt på Strathaird-yalvøya på Isle of Skye i Skottland.
Camasunary er ei anglisering av det gæliske namnet Camas Fhionnairigh. Namnet tyder «Den kvite seter-bukta». 

Området er ei populært turområde langs vegen til Munro, og her finst ei fjellhytte

Kjelder
Denne artikkelen bygger på «Camasunary» frå ,  den 11. januar 2010.  
 

Bukter i Skottland
Geografi på Skye
Canty Bay

Canty Bay er ei kystgrend i East Lothian i Skottland, halvvegs mellom Glen golfklubb og grenda Auldhame.

Golvklubben ligg like vest for grenda og i aust ligg høge kystklipper. Det er to strender mellom ei klippe. Den vestlege stranda er ikkje busett og har tilkomst via to stiar. Ved den austlege stranda ligg sjølve grenda. 

Denne tidlegare fiskegrenda har vorte udødeleggjort av William McGonagall i diktet hans «Beautiful North Berwick and its surroundings».

Canty Bay ligg ovanfor Bass Rock og Canty Bay Inn husar mange av turistane som kjem får å sjå denne klippa.

Kjelder
Denne artikkelen bygger på «Canty Bay» frå ,  den 11. januar 2010.  
 

Byar og landsbyar i East Lothian
Bukter i Skottland
Claggain Bay

Claggain Bay er ei bukt søraust på Islay, ei av dei indre Hebridane i Skottland. Det går ein vandreveg nær Claggain Bay og vidare til Ardtalla.

Sjå òg
 Aros Bay

Kjelder 
Denne artikkelen bygger på «Claggain Bay» frå ,  den 11. januar 2010. 
 oppgav desse kjeldene: 
 Roger Redfern. 1998. Walking in the Hebrides''''
 

Bukter i Skottland
Islay
Coldingham Bay

Coldingham Bay er ei bukt på kysten av Nordsjøen, tre kilometer nord for byen Eyemouth i Scottish Borders i Skottland.

Stranda
Coldingham Sands er namnet på ei stor strand i bukta, som trekkjer til seg mange vitjande. På travle dagar kan det vere over 1000 menneske her. Coldingham Sands har vunne prisar som ei kvalitetsstrand, noko som ikkje er så ofte å sjå på den berglendte kysten i området her. Området har ein landleg karakter og er roleg og lite utvikla. 

Stranda er om lag 200 meter brei og ligg lunt til mellom nesa i nord og sør (Yellow Craig Head). Stranda vert nytta til mellom anna surfing og her finst badevakter i den travlaste sommartida. Nord på stranda står 55 strandhytter, og ein meiner at nokre av desse er over 100 år gamle. Området oppfor hyttene er privat grunn, og her ligg òg Dunlaverock House hotell.

Bukta og området rundt
Coldingham Bay ligg i St. Abbs and Eyemouth Voluntary Marine Reserve, eit naturreservat, som igjen er ein del av Berwickshire og North Northumberland verneområde. Området rundt bukta har eit yrande sjøliv med mange forskjellige sjødyr og sjøvokster.

Berwickshire kyststi går rundt bukta mellom St Abbs og Eyemouth.

Bakgrunnsstoff
 St. Abbs
 Coldingham

Kjelder 
Denne artikkelen bygger på «Coldingham Bay» frå ,  den 11. januar 2010. 
 oppgav desse kjeldene:

Bukter i Skottland
Strender i Skottland
Geografi i Scottish Borders
Eddrachillis Bay

Eddrachillis Bay er ei bukt på nordvestkysten av provinsen Sutherland i Skottland. Ho ligg nord for Assynt ved munningen til Loch a' Chàirn Bhàin, òg kjend som Loch Cairnbawn. Ho grensar til kommunen Eddrachillis, som ho har fått namn etter.

Kjelder 
 Denne artikkelen bygger på «Eddrachillis Bay» frå ,  den 11. januar 2010.  
 

Bukter i Skottland
Gills Bay

Gills Bay er ei bukt 5 km vest for John o' Groats i Skottland. Her finn ein eit av dei lengste strekka med lågtliggande klipper på nordsida av Caithness. I bukta ligg ei lita hamn som vert nytta som hovudterminal for Pentland Ferries. I hamna ligg òg nokre småbåtar som vert nytta til å frakte sau til og frå øya Stroma. Stundom er det gode tilhøve for surfing i bukta. 

Historisk har Gills Bay-området vore nytta som utgangspunkt for ferjeruter til øyane Stroma og Swona og Orknøyane. Denne ruta vert kalla The Short Sea Crossing og vert generelt rekna som den raskaste og tryggaste vegen over Pentland Firth. I dag opererer Pentland Ferries rute frå bukta til St Margaret's Hope på South Ronaldsay.

Den første kaien vart bygd her i 1905 og hamna kom noko tid seinare. I 1980-åra vart terminalen her utbygd, men vart raskt nedlagd etter at vêrtilhøva ofte gjorde det umogeleg å legge til kai her. Seint i 1990-åra vart tilhøva utbetra med nye kaianlegg som var betre rusta mot vêret, og ruta starta opp att sommaren 2001.

Dyreliv
Ein kan sjå sel her året rundt. Gråselen er mest vanleg, men her finst òg steinkobbe. Stundom kan ein òg året rundt sjå niser, og ein sjeldan gong brugde.

Bakgrunnsstoff
Gills Bay
Geologi 
Surfeinformasjon

Kjelder
Denne artikkelen bygger på «Gills Bay» frå ,  den 11. januar 2010.  
 

Bukter i Skottland
Caithness
Linton Bay

Linton Bay er ei bukt på austkysten av øya Shapinsay i Orknøyane.  Nord for Linton Bay ligg neset Ness of Ork, og og i sør ligg The Foot. Det gamle monumentet Broch of Burroughston ligg like nord for Linton Bay.

Kjelder
Denne artikkelen bygger på «Linton Bay» frå ,  den 11. januar 2010. 
 oppgav desse kjeldene:

Bukter i Skottland
Geografi på Orknøyane
Luce Bay

Luce Bay er ei stor bukt i Wigtownshire sør i Skottland. Bukta er 30 km brei ved munningen og grensar til Rhins of Galloway i vest og Machars i aust. 

Frå 1930-åra til 1990-åra vart bukta nytta som bombefelt av Royal Air Force frå basen i West Freugh. 

Luce Bay var ein gong eit viktig fiskeområde, men vert i dag lite nytta til dette. Her finst mykje sjøliv og området er erklært eit særskilt verneområde.

Kjelder 
 Denne artikkelen bygger på «Luce Bay» frå ,  den 11. januar 2010.  
 

Bukter i Skottland
Lunderston Bay

Lunderston Bay er ei bukt på austsida av Firth of Clyde med ei populær strand og piknikkområde. Ho ligg i Clyde Muirshiel regionpark. Bukta ligg i Inverclyde sør for Gourock og ein sti ved bukta går vidare sørover til Inverkip.

Bakgrunnsstoff

Clyde Muirsheil

Kjelder
Denne artikkelen bygger på «Lunderston Bay» frå ,  den 11. januar 2010.  
 

Bukter i Skottland
Inverclyde
Nigg Bay

Sjå òg Nigg Bay i Aberdeenshire
Nigg Bay er ei bukt på nordaustkysten av Cromarty Firth i Skottland. Ho er relativt grunn, med slamflater, marskland og våte grassletter. Ho ligg 8 km aust for Invergordon i distriktet Ross and Cromarty i Highland.

Ved fjøre sjø dukka Sands of Nigg opp av sjøen. Nigg Bay vert ofte rekna for å starte ved Balintraid kai - truleg den eldste kaien i Cromarty Firth, bygd av Thomas Telford i 1824.

Landsbyar

På søraustkysten av Nigg Bay ligg landsbyane og kommunane Nigg, som bukta er kalla opp etter, og Pitcalnie.  På nordvestsida av bukta ligg landsbyane Milton, Barbaraville og Balintraid.

Kjelder
Denne artikkelen bygger på «Nigg Bay» frå ,  den 11. januar 2010.  
 

Bukter i Skottland
Site of Special Scientific Interest i Skottland
Nigg Bay i Aberdeenshire

Sjå òg Nigg Bay.

Nigg Bay er ei bukt i Aberdeenshire i Skottland aust for den sørlege delen av byen Aberdeen.

Bakgrunnsstoff 
 Ei side om bukta i the Gazetteer for Skottland

Kjelder 
 Denne artikkelen bygger på «Nigg Bay, Aberdeen» frå ,  den 11. januar 2010.  
 

Aberdeen
Bukter i Skottland
Sandwood Bay

Sandwood Bay er ei bukt heilt nordvest i Skottland. Ho er best kjend for den kilometerlange stranda og Am Buachaille, ein sjøstaur, og ligg 8 km sør for Cape Wrath. Innanfor dei store sanddynene ved bukta ligg Sandwood Loch - ein ferskvassinnsjø. 

Bukta ligg utanfor allfarveg, men det går ein 7 km lang sti frå ein parkeringsplass ved grenda Blairmore til bukta. 

Bukta har fleire segner knytt til seg, mellom anna skal det ha vorte sett ei havfrue på ei av klippene for hundre år sidan. Ei anna segn fortel om ein sjømann som går igjen på stranda. Før fyret på Cape Wrath vart bygd i 1828, var det mange skipsforlis i bukta. Fleire skip skal liggje nedgravne i sanden.

Bakgrunnsstoff

Fotturen til Sandwood Bay

Kjelder
Denne artikkelen bygger på «Sandwood Bay» frå ,  den 11. januar 2010. 
 oppgav desse kjeldene:

Bukter i Skottland
St Andrews Bay

St Andrews Bay er ei bukt ved Nordsjøen i Fife i Skottland, kalla opp etter ein nærliggande royal burgh kalla St. Andrews.

Kjelder
Denne artikkelen bygger på «St Andrews Bay» frå ,  den 11. januar 2010.  
 

Bukter i Skottland
Seton Sands

Seton Sands er ei steinete strand aust for Port Seton i East Lothian i Skottland. Ho ligg i vestenden av Longniddry Bents og er ein del av kyststien John Muir Way.

Ved fjøre sjø dukkar det opp mange små innsjøar og ei fall sandstrand i nord, som strekkjer seg nokre hundremeter utover mot Firth of Forth.

Sør for stranda ligg Seton Sands Holiday Park, ein populær feriestad om sommaren. I vest ligg ein campingvognplass.

Kjelder
Denne artikkelen bygger på «Seton Sands» frå ,  den 11. januar 2010.  
 

East Lothian
Bukter i Skottland
Thurso Bay

Thurso Bay eller Scrabster Bay er ei bukt mellom Clairdon Head og Holborn Head på nordkysten av Caithness i Skottland.

Bukta får tilførsel av ferskvatn frå River Thurso og Wolf Burn. Elvemunningen ligg heilt sør i bukta, om lag 2 km frå nordenden, som er meir open ut mot Atlanterhavet. Orknøyane ligg mot nordaust og Pentland Firth og Dunnet Bay i aust. Mellom nesa Clairdon Head og Holborn Head er det fire-fem kilometer.

Om lag 3 km vest-nordvest for elvemunningen ligg hamna Scrabster med ferjeruter til øya Stromness i Orknøyane. Holborn Head fyr ligg ein kilometer sør for neset i sør, nær Scrabster Harbour.

Kjelder
Denne artikkelen bygger på «Thurso Bay» frå ,  den 11. januar 2010.  
 

Caithness
Bukter i Skottland
Blue Pool Bay

Blue Pool Bay er ei bukt og ei strand nær Burry Holms på Gowerhalvøya i Wales. Stranda vert mykje nytta til surfing og stuping frå klippene rundt.

Bakgrunnsstoff
 GowerUK.com - Blue Pool Bay

Kjelder
Denne artikkelen bygger på «Blue Pool Bay» frå ,  den 11. januar 2010.  
 

Bukter i Wales
Gowerhalvøya
Bracelet Bay

Bracelet Bay er ei bukt på sørsida av Gowerhalvøya i Wales, like sørvest for Swansea Bay.

Ho er ei lita bukt omgjeve av kalksteinsklipper. Det ligg ein stor parkeringsplass oppfor stranda med restaurantar og ein bar. 

På Tutt Hill, like ved bukta, står utkikkspost for kystvakta.

Bakgrunnsstoff
 GowerUK.com - Bracelet Bay 
 Bilete av bukta

Kjelder
Denne artikkelen bygger på «Bracelet Bay» frå ,  den 11. januar 2010.  
 

Bukter i Wales
Gowerhalvøya
Site of Special Scientific Interest i Wales
Broughton Bay

Broughton Bay er ei bukt og ei strand på Gowerhalvøya sør i Wales, heilt nordvest på halvøya. Innanfor bukta ligg sanddyner. Ved fjøre sjø er det mogeleg å kome seg til den tilstøytane stranda Whiteford Sands.

Bukta høver ikkje for bading eller anna vassport sidan ho ligg nær Loughor-estuaret. Estuaret fører til særs kraftige straumar og store bølgjer. 

I nærleiken ligg landsbyane Llangenith, Llanmadoc og lenger unna ligg Llanrhidian.  Det er campingplassar i kvar ende av bukta, men stranda er stort sett roleg sjølv om sommaren.

Bakgrunnsstoff
Forces of Nature: Broughton Bay
Bilete av Broughton

Kjelder
Denne artikkelen bygger på «Broughton Bay» frå ,  den 11. januar 2010.  
 

Bukter i Wales
Gowerhalvøya
Bull Bay på Anglesey

Bull Bay (walisisk Porth Llechog) er ein landsby på nordkysten av Anglesey i Wales. Det walisiske namnet Porth Llechog, tyder «verna bukt». Det engelske namnet kjem frå Pwll y Tarw («Oksevatnet»), som ligg nær bukta. 

Landsbyen ligg langs A5025. Han er den nordlegaste landsbyen i Wales. Det ligg ein golfbane ved landsbyen som vart opna av ein lokal aristokrat i 1913. Øya East Mouse ligg i bukta med mange klipper og grotter langs kysten. Somme av desse klippene er over 570 millionar år gamle og nokre av dei eldste i Wales.

Bakgrunnsstoff 
 Bilete Bull Bay og det omliggande området

Kjelder 
 Denne artikkelen bygger på «Bull Bay på Anglesey» frå ,  den 11. januar 2010.  
 

Bukter i Wales
Landsbyar på Anglesey
Caernarfon Bay

Caernarfon Bay (stundom skrive Caernarvon Bay) er ei bukt i Irskesjøen mellom Llŷnhalvøya og Anglesey.  

Langs den jamne kystlinja rundt bukta ligg landsbyane Nefyn, Trefor og Clynnog Fawr på fastlandet og Aberffraw, Llanddwyn og Rhosneigr på Anglesey.

Menaisundet strekkjer seg nordaustover frå bukta til Conwy Bay.

Kjelder

Denne artikkelen bygger på «Caernarfon Bay» frå ,  den 11. januar 2010.

Bakgrunnsstoff 
www.geograph.co.uk: bilete av Caernarfon Bay og det omliggande området

Irskesjøen
Bukter i Wales
Cardigan Bay

Cardigan Bay (walisisk Bae Ceredigion) er ei stor bukt i Irskesjøen på vestkysten av Wales, mellom Bardsey Island i Gwynedd og Strumble Head i Pembrokeshire

Det finst mange strender i Cardigan Bay og eit unikt sjøliv (mellom anna delfinar). Frå Ceredigion-stien er det mogeleg å sjå tumlerar og gråsel.

Mykje av kysten rundt bukta er frodig jordbruksland med mange byar og feriestader, som Fishguard, New Quay, Aberaeron, Aberystwyth, Borth, Aberdyfi, Tywyn, Barmouth, Porthmadog og Pwllheli.

Av store elvar som munnar ut i bukta finn ein Afon Glaslyn, Teifi, Rheidol, Dyfi, Aeron, Dysynni og Mawddach. 

Fram til tidleg på 1900-talet var det ein sterk maritim industri i Cardigan Bay. Cardigan ligg ved munningen til elva Teifi og var ein gong ein viktigare hamneby enn Cardiff.

Bakgrunnsstoff 
 Generell informasjon
 Ceredigion-kysten
 Videoar, lydar og bilete av delfinar i bukta
 Gråsel og bilete
 Ceredigion-stien

Kjelder
Denne artikkelen bygger på «Cardigan Bay» frå ,  den 11. januar 2010.  
 

Irskesjøen
Bukter i Wales
Carmarthen Bay

Carmarthen Bay (walisisk Bae Caerfyrddin) er ei bukt på sørkysten av Wales. Her finst strender, som Pendine Sands og Cefn Sidan, og delar av området ligg innanfor Pembrokeshire Coast nasjonalpark.

River Loughor munnar ut i bukta ved Loughor-estuaret og elvane Tywi, Taff og Gwendraeth munnar ut i bukta via Three Rivers-esuaret. Caldey Island ligg i bukta nær Tenby.

Av byar og landsbyar langs bukta finn ein (frå aust til vest) Pembrey, Kidwelly, Ferryside, Llansteffan, Laugharne, Pendine, Amroth, Wiseman's Bridge, Saundersfoot og Tenby.

Eit område av kysten av Carmarthen Bay nær Burry Port vart i 1980-åra nytta til å teste vindturbinar. Den første turbinen vart sett opp i området i november 1982. Fem turbinar med forskjellig utforming vart testa mellom 1982 og 1989. Seint i 1990-åra vart vindturbinane fjerna og området vart innlemma i Millennium kystpark.

Kjelder 

Denne artikkelen bygger på «Carmarthen Bay» frå ,  den 11. januar 2010. 
 oppgav desse kjeldene:

Bukter i Wales
Carmarthenshire
Clarach Bay

Clarach Bay er ei lita bukt på kysten av Ceredigion i Wales, nord for Aberystwyth, der Afon Clarach munnar ut i havet. Ho har gjeve namn til ein stor campingplass som ligg her.

Kjelder

Denne artikkelen bygger på «Clarach Bay» frå ,  den 11. januar 2010.

Bakgrunnsstoff 
Illustrert skildring
www.geograph.co.uk: bilete av Clarach Bay og området rundt

Bukter i Wales
Strender i Wales
Ceredigion
Caswell Bay

Caswell Bay er ei bukt og ein populær feriestad på søraustsida av Gowerhalvøya i Swansea i Wales.

Bukta har ei strand og innanfor sandstranda ligg ein fritidspark. Caswell har gode forhold for surfing og her ligg fleire hotell. Stranda har ofte Blått Flagg-status og ligg nær landsbyen Mumbles.

Bakgrunnsstoff
Surfing i Caswell
www.geograph.co.uk: bilete av Caswell Bay og omliggande område
Surfe- og strandbilete frå Caswell Bay

Kjelder
Denne artikkelen bygger på «Caswell Bay» frå ,  den 11. januar 2010.  
 

Gowerhalvøya
Bukter i Wales
Strender i Wales
Site of Special Scientific Interest i Wales
Conwy Bay

Conwy Bay (walisisk Bae Conwy) er ei bukt i Irskesjøen mellom austkysten av Anglesey og nordkysten av Wales. Puffin Island og Great Orme markerer ytterpunkta i kvar ende av bukta. 

Llandudno, Penmaenmawr, Bangor og Beaumaris ligg ved bukta. River Conwy munnar ut i Conwy Bay og Menaisundet går mellom Conwy Bay til Caernarfon Bay.

Kjelder

Denne artikkelen bygger på «Conwy Bay» frå ,  den 11. januar 2010.  

Bukter i Wales
Irskesjøen
Conwy
Dulas Bay

Dulas Bay (walisisk Bae Dulas) er ei lita bukt på nordaustkysten av Anglesey (Ynys Môn) nord i Wales. Bukta grensar til tre strender. 

I nordvest ligg stranda Traeth Dulas (Dulasstranda) og søraust for denne den vesle Traeth Bach (Veslestranda) og sandstranda Traeth Yr Ora (Stranda ved den befesta landgangsstaden). 

Om lag 2 km ut i bukta ligg den vesle øya Ynys Dulas, der det finst sel.

Kjelder 
 Denne artikkelen bygger på «Dulas Bay» frå ,  den 11. januar 2010. 
 oppgav desse kjeldene:

Anglesey
Bukter i Wales
Strender i Wales
Foryd Bay

Foryd Bay (walisisk Y Foryd eller Bae'r Foryd) er ei bukt i Gwynedd i Wales. Ho ligg i sørenden av Menaisunda, om lag 3 km sørvest for Caernarfon. Fleire elvar munnar ut i bukta og her finst stor område med slamflater og marskland. Ei grustunge blokkerer delvis inngangen til bukta. I nordvestenden ligg Fort Belan, bygd på 1700-talet. 

Bukta er erklært ein stad av særleg vitskapleg interesse og i 1994 vart han eit lokalt naturreservat på grunn av dyrelivet her. Mange fuglekikkarar kjem her om vinteren og i trekktida kann ein sjå mange forskjellige fuglevilt og vadefuglar, som brunnakke, ringgås, bekkasin, sotsnipe og gluttsnipe. Terner kviler ved munningen av bukta.

Kjelder 
Denne artikkelen bygger på «Foryd Bay» frå ,  den 11. januar 2010. 
 oppgav desse kjeldene:
 Davies, Alan & Owen Roberts (2007) Best Birdwatching Sites in North Wales, Buckingham Press, Peterborough.
 Gwynedd Council (2009) Celebrating 15 years of protecting wildlife on Y Foryd .
 McFarland, Valerie (1990) RSPB Guide to Birdwatching on Anglesey & Lleyn, The Royal Society for the Protection of Birds, Sandy.

Bukter i Wales
Naturreservat i Wales
Site of Special Scientific Interest i Wales
Geografi i Gwynedd
Horton Beach

Horton Beach er ei strand i Port Eynon Bay på sørkysten av Gowerhalvøya i Wales.

Landsbyen Horton ligg like i nærleiken og det ligg ein parkeringsplass like ved stranda.

Bakgrunnsstoff
 Bilete av Horton Bay og omliggande område

Kjelder
Denne artikkelen bygger på «Horton Beach» frå ,  den 11. januar 2010.  
 

Bukter i Wales
Gowerhalvøya
Strender i Wales
Langland Bay

Langland Bay er ein populær fereistad nær Mumbles i Swansea i Wales. Under dei rette tilhøva er dette ein av dei beste surfestrendene i Wales. Langland er ein av dei beste strendene i Wales og har kvar tår fått Blått Flagg-status for den gode sand- og vasskvaliteten. 

Tre hotell låg tidlegare ved Langland og den nærliggande Rotherslade, eller 'Little Langland' som han òg vert kalla, Langland Bay Hotel, Ael-y-Don og Osborne Hotel. Tre andre hotell, Brynfield Hotel, Langland Court og Wittemberg, låg like innanfor. Alle utanom eitt er lagt ned dei siste førti åra og er anten rive ned og erstatta av leigligheiter eller omgjort til pleieheimar.

Bakgrunnsstoff
Mumbles turistsenter 
Direkte bilete frå Langland Bay
Langland Surf Division 
Langland Bay 
Webkamera frå Langland
Bilete av Langland Bay og omliggande område

Kjelder 
Denne artikkelen bygger på «Langland Bay» frå ,  den 11. januar 2010.  
 

Gowerhalvøya
Bukter i Wales
Strender i Wales
Site of Special Scientific Interest i Wales
Lligwy Bay

Lligwy Bay (walisisk Traeth Lligwy) er ei bukt på øya Anglesey i Wales.

Ho ligg på austsida av øya, nord for landsbyen Moelfre. I oktober 1859 forliste «Royal Charter» i bukta og 450 menneske mista livet. Andre skip har tidlegare forlist her. 

Bukta er populær for brettsegling og anna vindbasert vassport.

Kjelder
Denne artikkelen bygger på «Lligwy Bay» frå ,  den 11. januar 2010.  
 

Bukter i Wales
Anglesey
Mewslade Bay

Mewslade Bay er ei bukt og ei sandstrand sør på Gowerhalvøya i Wales.  

Aust for bukta ligg Butterslade og i vest ligg Fall Bay.

Ein steinete sti går ned til stranda, som er populær for surfing. Ved flo sjø er heile stranda under vatn.

Bakgrunnsstoff
Bilete av Mewslade Bay og omliggande område

Kjelder
Denne artikkelen bygger på «Mewslade Bay» frå ,  den 11. januar 2010.  
 

Gowerhalvøya
Bukter i Wales
Rhossili

Rhossili er ein liten landsby sørvest på Gowerhalvøya nær Swansea i Wales. Sidan 1970-åra har landsbyen lege innanfor grensene til Swansea. Området er erklært eit særskild vakkert naturområde i Storbritannia. 

Rhossili Bay buktar seg nordover frå landsbyen. Sandstranda her er 5 km lang og innanfor ligg sanddyner. Bakom stranda, like nord for landsbyen, ligg Rhossili Down med det høgaste punktet på Gowerhalvøya, the Beacon, og fleire førhistoriske funn. 

Sør i bukta ligg tidvassøya Worm's Head.

Kjelder 
Denne artikkelen bygger på «Rhossili» frå ,  den 11. januar 2010. 
 oppgav desse kjeldene:

Bakgrunnsstoff
Rhossili vitjingssenter
Webkameran frå Rhossili 
Bilete frå Rhossili og omliggande område

Bukter i Wales
Landsbyar i Swansea
Gowerhalvøya
Site of Special Scientific Interest i Wales
Oxwich Bay

Oxwich Bay er ei bukt sør på Gowerhalvøya i Wales.

Landskapet her består av sanddyner, marskland og skogområde. Oxwich Bay omfattar ei 4 km lang sandstrand som ein kan nå frå landsbyen Oxwich. Stranda vert nytta til bading, dykking, segling, vasski og brettsegling. 

Fleire undersjøiske kablar går frå det britiske fastlandet ved Oxwich, mellom anna den transatlantiske telefonkabelen Gemini North. 

I februar 2007 kåra Travel Magazine stranda i Oxwich til den vakraste i Storbritannia.

Bakgrunnsstoff 
Forces of Nature: Informasjon om stranda
Oxwich 
Bilete av Oxwich Bay og omliggande område

Kjelder 
Denne artikkelen bygger på «Oxwich Bay» frå ,  den 11. januar 2010. 
 oppgav desse kjeldene:

Gowerhalvøya
Bukter i Wales
Site of Special Scientific Interest i Wales
St Brides Bay

St Brides Bay (walisisk Bae Sain Ffraid) er ei bukt omgjeve av klipper vest i Pembrokeshire i Wales.

Kystrn kring bukta er ein del av Pembrokeshire Coast nasjonalpark med mange små landsbyar som St Brides, Martin's Haven, Little Haven, Broad Haven, Nolton Haven, Newgale og Solva. I nærleiken ligg byen St David's. Pembrokeshire kyststi går langs heile bukta.

Marloeshalvøya og St David's Head markerer yttergrensene til bukta.

Bakgrunnsstoff
Bilete av St Brides Bay og omliggande område

Kjelder 

Denne artikkelen bygger på «St Brides Bay» frå ,  den 11. januar 2010. 
 oppgav desse kjeldene:

Bukter i Wales
Pembrokeshire
Swansea Bay

Swansea Bay (walisisk Bae Abertawe) er ei bukt i Bristolkanalen på sørkysten av Wales. Av stader ved bukta finn ein Mumbles, Swansea og Port Talbot. River Neath, River Tawe, River Afan og Blackpill munnar alle ut i bukta. 

Swansea Bay (og alle øvre delar av Bristolkanalen) har ein av dei største tidvasskilnadane i verda med ein maksimal skilnad på om lag 10 meter.  I Swansea Bay ligg hamnene Swansea Docks, Port Talbot Docks og Briton Ferry-kaien.

Historie 
Østersfiske var ein gong ein viktig industri i Swansea Bay, med over 600 tilsette på det meste i 1860-åra. Overfiske, sjukdom og forureining utrydda østersbestanden før 1920. I 2005 vart det kunngjort planar om å opprette østersoppdrett i bukta.

Strender
Langs bukta ligg fleire sandstrender. Kvar strand har sitt eige namn: 
Aberavon Beach
Baglan Bay
Jersey Marine Beach
Swansea Beach
Mumbles Beach

Forureining
Dei siste to tiåra av 1900-talet vart bukta øydelagd av forureining, delvis frå omliggande tungindustri og delvis frå kloakkutslepp. Dei naturlege havstraumane i området gjorde òg at forureininga ikkje vart frakta bort frå bukta. Rundt 1996 stoppa kloakkutsleppa, som i staden vart lagt i røyr til eit kloakkreinseanlegg nær Port Tennant. Dette har ført til stor betring i vasskvaliteten i bukta.

Kraft
Sidan Swansea Bay har så kraftige tidvasstraumar er det lagt fram planar om tidvasskraftverk her.. I tillegg er det planlagt ein vindmøllepark uti bukta.

Bakgrunnsstoff 
Offisiell nettstad
Swansea Bay: Explore Gower
Visit Swansea Bay
Forces of Nature: Informasjon om strendene
Bilete av Swansea Bay og omliggande område

Kjelder 
Denne artikkelen bygger på «Swansea Bay» frå ,  den 11. januar 2010. 
 oppgav desse kjeldene:

Bukter i Wales
Gowerhalvøya